PSTC เตรียมขายหุ้นทั้งหมด 40% ใน “โซล่าร์ ลิสซิ่ง” ลุยตั้ง 2 บริษัทย่อยใหม่
PSTC เตรียมขายหุ้นทั้งหมด 40% ใน "โซล่าร์ ลิสซิ่ง" มูลค่า 1.93 ลบ. ลุยตั้ง 2 บริษัทย่อยใหม่ รองรับธุรกิจพลังงานทางเลือก
16 พ.ค. 2559

บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ระบุว่า ที่ประชุมคณะกรรมการบริษัทเมื่อวันที่ (13 พ.ค.) อนุมัติให้บริษัท พีเอสที เอนเนอร์ยี จำกัด ซึ่งเป็นบริษัทย่อยขายหุ้นทั้งหมด 40% ในบริษัท โซล่าร์ ลิสซิ่ง จำกัด ซึ่งเป็นผู้นำเข้า ส่งออก ให้เช่า หรือให้เช่าซื้ออุปกรณ์ เครื่องมือ เครื่องจักร เพื่อใช้ในกิจการผลิตไฟฟ้าด้วยพลังงานแสงอาทิตย์ มูลค่า 1.93 ล้านบาท โดยจะนำเงินที่ได้มาใช้เป็นเงินทุนหมุนเวียน
พร้อมกันนี้ยังอนุมัติจัดตั้งบริษัทย่อย 2 แห่ง  เพื่อรองรับการขยายตัวด้านธุรกิจพลังงานทางเลือก ได้แก่ บริษัท พีเอสที เอนเนอร์ยี 7 จำกัด และบริษัท พีเอสที เอนเนอร์ยี 8 จำกัด  เพื่อลงทุนหรือผลิตและจำหน่ายไฟฟ้าในธุรกิจพลังงานทดแทน หรือรับเหมาก่อสร้างโรงไฟฟ้าหรือร่วมทุน โดย PSTC จะถือหุ้นในแต่ละบริษัทในสัดส่วน 99.97%